Asnerni n yineḍruyen, d tigawt anda amsawal ibder-d ineḍruyen ur llin ara di tmacahut. Ihi nekkni, ad neɛreḍ, ad d-nbeggen amek i d-yella waya deg yiḍrisen-nneɣ. Asnerni n yineḍruyen yella di tezlit n Silyuna. I wakken ad nefhem ugar aya, ad d-nemmeslay s tewzel ɣef wayen i d-yeḍran di tezlit-agi. Mmi-s n sselṭan, mi iṛuḥ ɣer tala ad isew aɛudiw-is, iḍheras unẓaḍ d ameqqran, dɣa iɛuhed Rebbi ar lal n unẓad, ad tili d zzwaǧ-is ulama d weltma-as.